CELEX: 62018TN0238
Language: lv
Date: 2018-04-12 00:00:00
Title: Lieta T-238/18: Prasība, kas celta 2018. gada 12. aprīlī – Netflix International un Netflix/Komisija

201806150661955242018/C 231/352382018TC23120180702LV01LVINFO_JUDICIAL20180412282921Lieta T-238/18: Prasība, kas celta 2018. gada 12. aprīlī – Netflix International un Netflix/Komisija
 ---documentbreak--- C2312018LV2810120180412LV0035281292Prasība, kas celta 2018. gada 12. aprīlī – Netflix International un Netflix/Komisija
   (Lieta T-238/18)2018/C 231/35Tiesvedības valoda – angļu
      Lietas dalībnieki
   
   
      Prasītāji: Netflix International BV (Amsterdama, Nīderlande), Netflix, Inc. (Los Gatos, Kalifornija, Amerikas Savienotās Valstis) (pārstāvji: E. Batchelor, Solicitor, N. Niejahr, B. Hoorelbeke un A. Patsa, advokāti)
   
      Atbildētāja: Eiropas Komisija
   
      Prasītāju prasījumi
   
   Prasītāju prasījumi Vispārējai tiesai ir šādi:
   
            —
         
         
            atcelt Komisijas 2017. gada 8. novembra lēmumu par valsts atbalstu SA.48950 (2017/N) par Francijas paziņotās atbalsta shēmas kinematogrāfijas mantojuma digitalizācijai pagarināšanu;
         
      
            —
         
         
            atcelt Komisijas 2017. gada 20. novembra lēmumu par valsts atbalstu SA.48907 (2017/N) par Francijas paziņotās automātiskās atbalsta shēmas audiovizuālajiem darbiem (mākslas filmas un radošas dokumentālās filmas) pagarināšanu;
         
      
            —
         
         
            atcelt Komisijas 2017. gada 20. novembra lēmumu par valsts atbalstu SA.48699 (2017/N) par Francijas paziņotās automātiskās atbalsta shēmas kinematogrāfijas darbu producēšanai un sagatavošanai pagarināšanu; un
         
      
            —
         
         
            piespriest Komisijai segt savus, kā arī atlīdzināt Netflix tiesāšanās izdevumus saistībā ar šo tiesvedību.
         
      
      Pamati un galvenie argumenti
   
   Prasības pamatošanai prasītāji izvirza vienu pamatu.
   Prasītāji norāda, ka Komisija esot pārkāpusi LESD 108. panta 3. punktu, neuzsākot formālo izmeklēšanas procedūru kā norādīts LESD 108. panta 2. punktā, pārbaudot Francijas paziņotās valsts atbalsta shēmas, uz kurām attiecas apstrīdētie lēmumi. Komisijai esot bijis jāuzsāk formālās izmeklēšanas procedūras par katru no trim valsts atbalsta shēmām dēļ nopietnajām grūtībām, ar kurām tā saskārās, pārbaudot katras no tām saderību ar iekšējo tirgu. Neuzsākot formālo izmeklēšanas procedūru, Komisija esot pārkāpusi prasītājiem LESD 108. panta 2. punktā paredzētās procesuālās tiesības.
   Prasītāji apgalvo, ka nopietnu grūtību esamību apliecina:
   
            —
         
         
            apstrīdēto lēmumu pamatā esošo iepriekšējās izskatīšanas procedūru apstākļi un ilgums, un
         
      
            —
         
         
            apstrīdēto lēmumu saturs, īpaši saistībā ar valsts atbalsta shēmu finansēšanas mehānismiem un valsts atbalsta shēmu atbilstību tām ES tiesību normām, kas nav valsts atbalsta tiesiskais regulējums.